Source: http://www.jogiforum.hu/forum/20/28770
Timestamp: 2018-03-24 17:59:54+00:00

Document:
Polgári per megszüntetése | fórum | Jogi Fórum
facsiga77 # e-mail 2018.03.16. 09:20
Ev esetében 2018 január 1-ől van elektronikus eljárásra kötelezés.
Ezért is bocsátotta ki a közjegyző az fmh-t a vélhetően papír alapú kérelmedre.
így szerintem a bíróság végzése hibás, meg kéne fellebbezni.
El kellett volna járniuk a papír alapú kérelmedre is.
mackolacko # e-mail 2018.03.15. 21:51
Köszönöm szépen, ÓbudaFan, ez eléggé elszomorított. Utánaolvastam, ilyen esetben állítólag a bíróság hivatalból megszünteti a pert. Bíztam benne, ha ilyen "formális oka van, mint papír vagy elektronikus benyújtás, azt lehet valahogy korrigálni.
Kedves Facsiga77, 2017 novemberében indítottam a fizetési meghagyást, a bíróságra pedig 2018 januárjában adtam be a keresetet.
facsiga77 # e-mail 2018.03.13. 22:14
Mikor adtad be az fmh-t?
2017-ben vagy 2018-ban?
ObudaFan # e-mail 2018.03.13. 16:39
Nem elég, erre alapozva nem lehet fellebbezni. (Még ha ügyvéded lett volna és ő szúrta volna el, akkor sem lehetne, de az ügyvéded köteles lenne megtéríteni a kárt. A bíróság valószínűleg nem, hiszen a bíróság feladata nem elsősorban a jogi tanácsadás, hanem a jogviták elbírálása.)
Bár természetesen biztosat mondani csak az iratok ismeretében lehetne, a leírtak alapján valószínűsíthető, hogy nincs értelme fellebbezni.
mackolacko # e-mail 2018.03.13. 16:20
Ez remek. Az sem elég, hogy a panasznapon írták meg a keresetlevelet? Akik ott dolgoznak, azoknak semmilyen felelősségük nincs? Ha pl. a NAV készíti el az adóbevallást, gondolom, akkor azért pl. a NAV felel.
Immaculata # e-mail 2018.03.13. 13:44
Eredményesen nem.
mackolacko # e-mail 2018.03.13. 13:26
Akkor nem is lehet fellebbezni semmilyen indokkal?
Immaculata # e-mail 2018.03.13. 12:18
Az ügyfélkapun elég, a permegszüntető végzésben a bíróság hivatkozott egy jogszabályra, az ellen nem lehet hathatós indokot adni.
mackolacko # e-mail 2018.03.13. 12:13
Két kérdést tettem fel, de választ egyikre sem kaptam, csak arról kaptam hozzászólást, amiről nem kértem (miért nem bíztam meg ügyvédet). Szerintem ezzel most nem jutok előbbre. A kérdésem az lenne, hogy mire hivatkozva tudok fellebbezést benyújtani, illetve tényleg elég-e Ügyfélkapun (a bíróság tájékoztatása szerint elég, de szeretnék azért megerősítést kapni).
drbjozsef # e-mail 2018.03.13. 11:43
Ha megszüntette a bíró a pert, akkor nincs ítélt dolog, simán el lehet kezdeni elölről az egészet.
Hinni, ugye, a templomban kell, ha megbíztál volna ügyvédet, és ő baltázza el (no nem a Baltás), akkor viselte volna a felelősséget is a hibáért. Így viszont nuku.
mackolacko # e-mail 2018.03.13. 10:48
A fellebbezésnek van illetéke? A levélben nem szerepelt.
A fizetési meghagyás plusz újabb eljárás megint 15.000 forint lenne.
Egyébként két jogász végzettségű közjegyző és egy panasznapos jogász is "azt hitte", hogy jó lesz így a keresetlevelem. Szóval nem értem ezt a kárörvendést.
Kovács_Béla_Sándor # e-mail 2018.03.13. 09:50
Kár a fellebbezésre költeni. Nyújtsd be újra a fizetési meghagyást!
(3%-ot már vesztettél azon, hogy megspóroltad az ügyvédi munkadíjat. Csak így tovább!)
mackolacko # e-mail 2018.03.13. 09:05
Kedves Jogban Jártasak!
Egyéni vállalkozóként fizetési meghagyást indítottam, mert két számlámat nem fizették ki. Ellentmondtak, így polgári perrá alakult az ügy. A bíróságra benyújtottam a keresetlevelet, azonban mivel nem elektronikusan nyújtottam be (két közjegyző és panasznapos ügyintéző is rosszul tájékoztatott), ezért a bíróság a pert megszüntette, fellebbezésnek helye van. A kérdésem az lenne, hogy milyen indokkal tudok fellebbezni, mit írjak bele? Illetve elég simán Ügyfélkapun benyújtanom a fellebbezést, nem kell hozzá ügyvéd?
Kovács_Béla_Sándor # e-mail 2016.11.15. 12:46
Te szórtad el eddig is. Ha valóban megalapozatlan a követelés, akkor nem megszüntetést kellett volna kérned, hanem érdemi ítéletet. És akkor a legközelebbi keresetét már a kukába iktatták volna.
csavisz # e-mail 2016.11.15. 11:12
wers köszönöm a válaszod. Remélem, most el fog jönni a hölgy, és végre lezáródik ez a sok éve tartó hercehurca.
wers # e-mail 2016.11.15. 11:00
Én is az eredeti kérdésedre válaszoltam, feltételezve, hogy a hölgy nem puszta kedvtelésből jár bíróságra. Ha mégis abból, kívánok neki jó szórakozást, akkor ez neki fog sokba fájni, amennyiben neked van igazad.
Egyébként nem előre ítélkeztem, hanem a végső megoldást helyeztem kilátásba. Ugyanis akárhányszor indíthat ellened eljárást, és ha abban dönt is a bíróság így, vagy úgy, fellelhet a hölgy a szekrényben a csontvázak között még némi leletet, ahh, még ezzel is tartozik xy. Nosza, kezdjük újra.
csavisz # e-mail 2016.11.15. 10:48
Egyébként kedves wers, ha már így előre ítélkeztél. Mit szólnál hozzá, ha bíróságtól kapott csomagban, olyan dolgokat találnál amiben alá van fénymásolva az aláírod? Úgy hogy közben megvan neked az eredeti amin nincs is rajta és jól látható, hogy egy másik lapon lévő aláírás az eredeti alá csúsztatva és úgy van le fénymásolva? Vagy esetleg olyan számlák lennének közte amik a követelés tárgyát követően hónapokkal, sőt van olyan ami egy évvel később keletkezett???? Bár a kérdésem arról szólt, hogy hányszor lehet egy ügyben bírósági határozatot hozni.
wers # e-mail 2016.11.15. 10:46
csavisz, nem az volt a kérdésed, hogy jogos-e. A megegyezés egyébként mindig a legolcsóbb megoldás. Jajjj, miket írok, akkor miből élne sok ember... ügyvéd, közjegyző, bíróság, végrehajtó stb.
csavisz # e-mail 2016.11.15. 10:32
lajcsó köszönöm a korrekt válaszod.
csavisz # e-mail 2016.11.15. 10:30
Kedves wers. Miért fizetnék, ha nem jogos a követelés? :)
wers # e-mail 2016.11.15. 10:26
:)) jól van lajcsó, azért te szebben fogalmazol, de azért ugye, ha önként fizet, azzal is megszabadulhat az ügytől? Ráadásul jóval olcsóbban.
lajcsó # e-mail 2016.11.15. 10:21
"Ezt egyáltalán megteheti?"
Megteheti mivel az ügyben még nincs jogerős érdemi bírósági határozat (ítélt dolog).
"Hányszor lehet ugyanabban az ügyben pert indítani?"
Amíg a bíróság jogerősen el nem dönti a jogvitát, akárhányszor.
wers # e-mail 2016.11.15. 10:19
„Hányszor lehet ugyanabban az ügyben pert indítani?”
Ameddig tartozol a hölgynek, akárhányszor. Szerintem. Na persze fizetned csak egyszer kell(ene).
csavisz # e-mail 2016.11.15. 10:14
Történetem a következő, egy hölgy fizetési meghagyást hagyott a közjegyzőnél, én ellentmondással éltem. Bíróságra került az ügy, ahol a hölgy nem jelent meg. A bíróság határozatot hozott az ügy megszüntetéséről. Ez ellen fellebbezéssel nem élt senki.Majd tavaly újra kaptam egy fizetési meghagyást egy az ország másik végében lévő közjegyzőtől, akinek elküldtem a bírósági határozatot. Erre most két év elteltével, ugyanebben az ügyben újra pert indított a bíróságon ellenem. Ezt egyáltalán megteheti? Hányszor lehet ugyanabban az ügyben pert indítani?
( Remélem jó helyen tettem fel a kérdéseim. )
Tisztelettel: csavisz
lajcsó # e-mail 2016.11.05. 21:17
Mennyi volt a pertárgy értéke, amiért megérte téged elrabolni?
Egyébként a rendőrségen tehetsz feljelentést.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság